钦定古今图书集成/明伦汇编/人事典/第093卷 > 宋
## 钦定古今图书集成/明伦汇编/人事典/第093卷 > 宋

### 太祖乾德 年诏葬历代帝王被发陵墓及前代功臣烈士

按：《宋史太祖本纪》，不载按《礼乐志》：“乾德初，诏历代
帝王诸陵有经开发者，有司造衮冕服、常服各一袭，
具棺椁以葬掩次日，所在长吏致祭。又诏前代功臣
烈士详其勋业优劣，各置守冢，皆具棺椁朝服以葬
掩次日致祭。”

乾德三年，诏“瘗征蜀战亡者。”

按《宋史太祖本纪》，“三年正月乙亥，诏瘗征蜀战死，士
卒被伤者，给缯帛。”

### 开宝三年诏葬历代帝王陵寝被盗发者

按《宋史太祖本纪》，“三年九月甲辰，诏西京凤翔雄耀
等州，周文、成、康三王，秦始皇，汉高文、景、武、元、成、哀七
帝，后魏孝文，西魏文帝，后周太祖，唐高祖、太宗、中宗、
肃宗、代宗，德顺文武、宣懿、僖、昭诸帝，凡二十七陵，尝
被盗发者，有司被法服常服各一袭，具棺椁重葬，所
在长吏致祭。”

====太宗太平兴国四年命瘗战士====按《宋史太宗本纪》：“四年五月乙酉，命录死事将校子
孙，瘗战士。”

### 雍熙四年诏瘗死事暴骸

按《宋史太宗本纪》：“四年正月丙戌，诏应行营将士战
败溃散者，并释不问；缘边城堡备御有劳可纪者，所
在以闻，瘗暴骸死事者，廪给其家。”

### 至道元年二月甲申令川峡诸州瘗暴骸

按：《宋史太宗本纪》云云。

### 真宗咸平元年七月己巳诏沿淮诸州藏瘗遗骸

按：《宋史真宗本纪》云云。

咸平二年闰三月丁亥，诏“两京诸路收瘗暴骸，营塞
破冢。”

按：《宋史真宗本纪》云云。

咸平四年正月乙酉，命收瘗西州遗骸。

按：《宋史真宗本纪》云云。

### 景德元年遣使瘗河北暴骸

按《宋史真宗本纪》：元年十二月“丁亥，遣使安集河北
流民，瘗暴骸。”

景德二年，遣官收瘗战没遗骸。

按《宋史真宗本纪》：二年正月“乙卯，遣监察御史朱抟
赴德清军，收瘗战没遗骸致祭。”

景德三年正月丁巳，收瘗遗骸。

按：《宋史真宗本纪》云云。

景德四年三月丁巳，诏“天下收瘗遗骸致祭。”

按：《宋史真宗本纪》云云。

### 大中祥符元年诏瘗溺死暴骸

按《宋史真宗本纪》：元年五月“丙子，诏瘗汴、蔡、广济河
流尸暴骸，仍致祭。”

大中祥符二年，诏“瘗压溺者。”

按《宋史真宗本纪》：“二年九月乙亥，无为军言，大风拔
木，坏城门营垒民舍，压溺者千馀人。诏内臣恤视，蠲
来年租，收瘗死者，家赐米一斛。”

### 天禧元年令瘗死者及流尸

按《宋史真宗本纪》：“元年十二月丙寅，京城雪寒，给贫
民粥，并瘗死者。壬辰，遣使缘汴河收瘗流尸。”

### 仁宗天圣二年遣官收瘗汴口流尸

按《宋史仁宗本纪》：二年二月“庚午，遣内臣收瘗汴口
流尸，仍祭奠之。”

天圣四年，诏“瘗溺死者。”

按《宋史仁宗本纪》：“四年六月丁亥，建、剑、邵武等州军
大水，诏赐被灾家米二石，溺死者官瘗之。”

天圣七年，瘗溺死者。

按：《宋史仁宗本纪》七年，“是岁河北水，遣使决囚，振贫
瘗，溺死者，给其家缗钱。”

### 明道二年诏瘗江淮饥死者

按：《宋史仁宗本纪》，二年二月“庚子，诏江淮民饥死者，
官为之葬祭。”

### 宝元元年瘗溺死者

按《宋史仁宗本纪》：“元年六月己卯，建州大水，坏民庐
舍，赐死伤家钱有差，其无主者，官葬祭之。”

### 康定元年诏葬戍边家人病死者

按《宋史仁宗本纪》：“元年四月癸巳，诏诸戍边军，月遣
内侍存问其家，病致医药，死为敛葬之。”

### 庆历八年葬战没者

按《宋史仁宗本纪》：八年“闰正月甲辰，曲赦河北，赐平
贝州将士缗钱，战没者官为葬祭。”

### 皇祐五年葬战死者

按《宋史仁宗本纪》：“五年二月甲申，赦广南，凡战死者，
给棺椟护送还家，无主者，葬祭之。”

### 至和元年诏瘗冻馁死者

按《宋史仁宗本纪》：“元年正月辛未，诏京师大寒，民多
冻馁死者，有司其瘗埋之。”

### 英宗治平二年葬水死者

按《宋史英宗本纪》：“二年八月庚寅，京师大雨水。癸巳，
遣官视军民水死者千五百八十人，赐其家缗钱葬
祭其无主者。”

### 神宗熙宁五年诏葬山崩压死者

按《宋史神宗本纪》：“五年九月丙寅，少华山崩，诏压死
者赐钱，贫者官为葬祭。”

熙宁七年五月辛丑，诏“河州瘗蕃部暴骸。”

按：《宋史神宗本纪》云云。

熙宁九年，瘗战亡士。

按《宋史神宗本纪》，“九年三月丙辰，恤钦、廉、邕三州死
事家，瘗战亡士。”

### 哲宗元祐二年诏瘗冻死者

按《宋史哲宗本纪》：“十一月乙亥，大雪甚，民冻多死。诏
加振恤，死无亲属者官瘗之。”

### 徽宗崇宁三年收瘗死者

按：《宋史徽宗本纪》：“三年八月壬寅，大雨，坏民庐舍，令
收瘗死者。”

====高宗绍兴四年命瘗战死将士====按《宋史高宗本纪》：四年十月“戊子，韩世忠邀击金人
于大仪镇，败之。己亥，韩世忠捷奏至，命收瘗战死将
士，仍令胡松年致祭。十二月辛丑，诏葬祭浙西、江东
二军之死事者。”

绍兴七年，葬疫死者。

按：《宋史高宗本纪》：“七年七月甲申，以建康疫盛，遣医
行视，贫民给钱，葬其死者。”

绍兴十四年，命“葬死无归者。”

按：《宋史高宗本纪》：“十四年十二月己卯，命诸郡置漏
泽园，葬死而无归者。”

### 宁宗嘉定四年瘗疫死者

按《宋史宁宗本纪》：四年四月“戊申，出内库钱瘗疫死
者贫民。”

### 理宗淳祐四年命瘗交兵地方遗骸

按《宋史理宗本纪》：“四年二月癸酉，出封桩库缗钱各
十万，命两淮、京湖、四川制司收瘗频年交兵遗骸，立
为义冢。”

淳祐七年，诏“瘗经兵州县遗骼。”

按《宋史理宗本纪》：七年六月戊申，诏：“旱势未释，两淮
襄蜀及江闽内地曾经兵州县，遗骼暴露，感伤和气，
所属有司收瘗之。”

### 景定三年诏瘗溺死者

按《宋史理宗本纪》：“三年二月丁亥朔，临安、安吉、嘉兴
属邑，水民溺死者众，诏守臣给槥瘗之。”